*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*146. számú előterjesztés*

Bátaszék Város Önkormányzat Képviselő-testületének 2023. szeptember 21-én

16.00 órakor megtartandó rendkívüli ülésére

Döntés az E.R.Ö.V. Víziközmű Zrt. törzsrészvényeinek önkormányzati tulajdonba kerüléséről, majd állami tulajdonba adásáról

|  |
| --- |
| **Előterjesztő:** Dr. Bozsolik Róbert polgármester**Készítette** : Dr. Firle-Paksi Anna aljegyző **Törvényességi ellenőrzést végezte:** Takaróné dr. Mihó Beatrix mb.hatósági irodavezető**Tárgyalja:**Pénzügyi és Gazdasági Bizottság 2023.09.21. |

**Tisztelt Képviselő-testület!**

A Re-víz Duna-menti Kft. ügyvezetője a következő megkereséssel élt önkormányzatunk felé:

Az E.R.Ö.V. Víziközmű Zrt 263.320.000 Ft névértékű törzsrészvényeinek – melynek tulajdonosa a Re-víz Duna-menti Kft - önkormányzati tulajdonba kerülése elkerülhetetlen.

A részvények önkormányzati tulajdonba kerülésének **célja,** hogy a Re-víz Duna-menti Kft. tulajdonát **képező E.R.Ö.V Víziközmű Zrt. törzsrészvényei térítésmentesen az integráció keretében a Magyar Államot képviselő Nemzeti Vízművek Zrt tulajdonába kerülhessenek.**

A víziközmű-szolgáltatásról szóló 2011. évi CCIX tv. 5/H. § (9) bekezdése szerint:

*„A települési önkormányzat – a víziközmű-vagyon (2) vagy (3) bekezdés szerinti átruházásához kapcsolódóan – térítésmentesen átruházhatja az államra, mint új ellátásért felelősre az átadással érintett víziközmű-rendszer üzemeltetését szerződéses jogviszony alapján ellátó víziközmű-szolgáltatóban fennálló társasági részesedését. A térítésmentes tulajdon-átruházás az általános forgalmi adó szempontjából közcélú adománynak minősül.”*

Ezen jogszabály módosítása nem történt meg, ezért szükséges, hogy az önkormányzatok közvetlen tulajdonosai legyenek az E.R.Ö.V. Víziközmű Zrt.-nek. Ezért a Re-víz Duna-menti Kft. az E.R.Ö.V. Víziközmű Zrt tulajdonát képező 263.320.000 Ft névértékű törzsrészvényeit át kívánja ruházni az önkormányzatokra. Így lehetőség lesz arra, hogy az önkormányzatok az E.R.Ö.V Víziközmű Zrt.-ben lévő társasági részesedésüket (törzsrészvényeiket) átadják az integráció keretében térítésmentesen a Magyar Állam képviseletében eljáró Nemzeti Vízművek Zrt-nek.

Tekintettel arra, hogy Iregszemcse nem döntött a víziközmű vagyon, illetőleg a társasági részesedés átadásáról, ezért az ő részére az üzletrészének megfelelő 100.000 Ft névértékű törzsrészvényt közvetlenül ad át a Társaság.

**A fennmaradó 263.220.000 Ft névértékű törzsrészvényt, a Társaság az 50 települési önkormányzat osztatlan közös tulajdonába adja a Re-víz Duna-menti Kft-ben fennálló üzletrészüknek megfelelő tulajdoni arányban.**

A tulajdoni hányadok kiszámítása az alábbiak szerint történt:

Az E.R.Ö.V. Víziközmű Zrt alaptőkéje 263.320.000 Ft. A tagok – Iregszemcse kivételével – a Re-víz Duna-menti Kft-ben lévő üzletrészük arányának megfelelően szerezték meg az E.R.Ö.V. Víziközmű Zrt összesen 263.220.000 Ft névértékű törzsrészvényeit.

Bátaszék Város Önkormányzata tulajdoni hányada 685/10000.

Mivel az E.R.Ö.V Víziközmű Zrt törzsrészvényei a társtulajdonos önkormányzatok osztatlan közös tulajdonába kerültek, ezért szükséges, hogy a részvénytulajdonosok közös képviselőt jelöljenek ki, annak érdekébe, hogy az E.R.Ö.V Vízközmű Zrt közgyűlésén képviseletükben, nevükben és helyettük eljárjon, továbbá a részvényátruházással kapcsolatos okiratot aláírja. Előzetes egyeztetések alapján a Re-víz Duna-menti Kft Taggyűlése Tolna Város Önkormányzatát javasolja megválasztani közös képviselőnek.

Fentiekre tekintettel javasoljuk, hogy az alábbi határozati javaslatok elfogadását.

**1.sz. H a t á r o z a t i j a v a s l a t :**

**Az E.R.Ö.V. Víziközmű Zrt törzsrészvényeinek önkormányzati tulajdonba adására**

Bátaszék Város Önkormányzata Képviselő-testülete tudomásul veszi, hogy az E.R.Ö.V. Víziközmű Zrt. 263.220.000 Ft névértékű törzsrészvényeinek ***685/10000*** tulajdoni hányadát 2023. szeptember 4-én a Re-víz Duna-menti Kft. taggyűlésen hozott 3/2023 (IX.4.). sz. határozatával az önkormányzat tulajdonába adta.

**Bátaszék Város Önkormányzata Képviselő-testülete a részvények 685/10000 tulajdoni hányadát 2023. szeptember 30-i hatállyal elfogadja.**

Erre figyelemmel az önkormányzat társasági részesedést szerzett az állam javára történő átadással érintett a víziközmű-rendszer üzemeltetését szerződéses jogviszony alapján ellátó víziközmű-szolgáltatóban, az E.R.Ö.V. Víziközmű Zrt.-ben.

Az önkormányzat, mint a részvények társtulajdonosa közös képviselőnek megválasztja Tolna Város Önkormányzatát. Meghatalmazza, hogy nevében és helyette az E.R.Ö.V. Víziközmű Zrt. közgyűlésén eljárjon és a részvényátruházással kapcsolatos okiratokat aláírja.

*Határidő:* 2023. szeptember 30.

*Felelős:* Dr. Firle-Paksi Anna aljegyző

 (a határozat megküldéséért)

*Határozatról értesül:* Re-Víz Duna-menti Kft

 Tolna Város Önkormányzata

 Bátaszéki KÖH pénzügyi iroda

 irattár

**2,sz. H a t á r o z a t i j a v a s l a t :**

**Az E.R.Ö.V. Víziközmű Zrt törzsrészvényeinek állami tulajdonba adására**

Bátaszék Város Önkormányzata Képviselő-testülete *a víziközmű-szolgáltatásról szóló 2011. évi CCIX. törvény 5/H. § (9) bekezdésére*tekintettel az E.R.Ö.V. Víziközmű Zrt. 263.220.000 Ft névértékű törzsrészvényeinek ***685/10000*** tulajdoni hányadát térítésmentesten a Magyar Állam képviseletében eljáró Nemzeti Vízművek Zrt-re átruházza.

Felhatalmazza Tolna Város Önkormányzatát – mint a társtulajdonos önkormányzatok közös képviselőjét –, hogy a részvényátruházási okiratot (teljes forgatmányt) - egyeztetett időpontban - legkésőbb 2023. október 31-ig aláírja.

*Határidő:* 2023. szeptember 30.

*Felelős:* Dr. Firle-Paksi Anna aljegyző

 (a határozat megküldéséért)

*Határozatról értesül:* Re-Víz Duna-menti Kft

 Tolna Város Önkormányzata

 Bátaszéki KÖH pénzügyi iroda

 irattár